text: 75-årig dement grønlandsk kvinde fundet i god behold
  14 februar 2017 kl. 10.45
  Den 75-årige demente kvinde, som har været forsvundet fra sin bopæl siden søndag middag, er tirsdag formiddag fundet i god behold.
  Den 75-årige grønlandske kvinde fra Esbjerg, som har været forsvundet siden søndag ved 12-tiden, er fundet i god behold hos en bekendt.
  Vagtchef hos Syd- og Sønderjyllands Politi, Søren Strægaard, fortæller til TV SYD, at det er et tip fra en borger, der ledte politiet på sporet af kvinden.
  - Kvinden har været på besøg hos en bekendt, hvor hun har overnattet, og er derfor heldigvis i god behold, siger vagtchefen.
  Søren Strægaard, vagtchef hos Syd- og Sønderjyllands Politi: "Kvinden har været på besøg hos en bekendt, hvor hun har overnattet."
  Kvinden betegnes som lettere dement, og vagtchefen fortæller, at kvinden tidligere er gået hjemmefra og fundet i forkommen tilstand.
  - Heldigvis er hun i god behold, og vi har nu været ude at hente hende, fortæller Søren Strægaard til TV SYD.
  Den Grønlandske kvinde, der har været savnet i Esbjerg, er fundet i god behold. Tak for hjælpen til borgerne. #politidk
  
  